
Παρασκευή, 07 Αυγούστου 2026

ΔΕΛΤΙΟ ΤΥΠΟΥ

Σύλληψη για παράβαση του Ν. 3409/2005 στην Κάλυμνο –Θάνατος λουόμενων στο Πήλιο τη Χαλκίδα και τη Βούλα – Παροχή συνδρομής σε λουόμενο στην Κύμη - Διακομιδή ασθενούς 

	Τις πρωινές ώρες σήμερα, στελέχη του Λιμεναρχείου Καλύμνου προέβησαν στη σύλληψη ενός 59χρονου ημεδαπού για παράβαση του άρθρου 15 του Ν. 3409/2005 «Καταδύσεις αναψυχής και άλλες διατάξεις». Συγκεκριμένα, διαπιστώθηκε ότι ο 59χρονος έκανε αναρτήσεις σε ιστότοπο κοινωνικής δικτύωσης, διαφημίζοντας υπηρεσίες καταδύσεων αναψυχής, χωρίς να κατέχει τη νόμιμη βεβαίωση συνδρομής. Προανάκριση διενεργείται από το Λιμεναρχείο Καλύμνου.

*****

	Τις πρωινές ώρες σήμερα, ενημερώθηκε η Λιμενική Αρχή του Βόλου για την ύπαρξη μιας 79χρονης ημεδαπής, η οποία ανασύρθηκε χωρίς τις αισθήσεις της, από τη θαλάσσια περιοχή «ΑΦΗΣΣΟΣ» Πηλίου Μαγνησίας. Στην 79χρονη αρχικά παρασχέθηκαν οι πρώτες βοήθειες από διασώστες του ΕΚΑΒ και στη συνέχεια διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Βόλου, όπου διαπιστώθηκε ο θάνατός της. Από το Κεντρικό Λιμεναρχείο Βόλου που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Λάρισας.

*****

	Τις πρωινές ώρες σήμερα, ενημερώθηκε η Λιμενική Αρχή της Χαλκίδας για την ύπαρξη ενός 76χρονου ημεδαπού, ο οποίος ανασύρθηκε χωρίς τις αισθήσεις του, από τη θαλάσσια περιοχή της παραλίας Αλυκών στο βόρειο Ευβοϊκό κόλπο. Ο 76χρονος μεταφέρθηκε με ασθενοφόρο όχημα του ΕΚΑΒ στο Γενικό Νοσοκομείο Χαλκίδας, όπου διαπιστώθηκε ο θάνατός του. Από το Κεντρικό Λιμεναρχείο Χαλκίδας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Αθηνών.

*****

	Τις βραδινές ώρες χθες, ενημερώθηκε η Λιμενική Αρχή του Σαρωνικού για την ύπαρξη μίας 79χρονης ημεδαπής, η οποία ανασύρθηκε χωρίς τις αισθήσεις της από την θαλάσσια περιοχή της παραλίας Βούλας. Η 79χρονη διακομίστηκε με ασθενοφόρο όχημα του ΕΚΑΒ στο Γενικό νοσοκομείο «ΑΣΚΛΗΠΙΕΙΟ» Βούλας, όπου διαπιστώθηκε ο θάνατός της. Από το Λιμεναρχείο Σαρωνικού που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πειραιά.

*****

[bookmark: _GoBack]	Τις μεσημβρινές ώρες σήμερα, ενημερώθηκε η Λιμενική Αρχή της Κύμης για την ύπαρξη λουόμενου, ο οποίος πιθανόν να έχει χάσει τις αισθήσεις του, σε βραχώδες σημείο και σε απόσταση 150 μέτρων περίπου από την ακτή, στη θαλάσσια περιοχή της παραλίας του Ναυτικού Ομίλου Κύμης. Στο σημείο έσπευσαν ένα Περιπολικό όχημα Λ.Σ.-ΕΛ.ΑΚΤ. από ξηράς, καθώς και το αλιευτικό (Α/Κ) «ΜΑΙΡΗ» Σ.Κ. 230, με επιβαίνοντα στέλεχος της Λιμενικής Αρχής, όπου εντόπισε τον 81χρονο ημεδαπό λουόμενο να έχει ανακτήσει τις αισθήσεις του και τον μετέφερε στο λιμάνι της Κύμης. Από εκεί, διακομίστηκε με ιδιωτικό μέσο στο Κέντρο Υγείας Κύμης για παροχή πρώτων βοηθειών. 

*****

	Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής διακομίστηκε από το λιμάνι της Σκοπέλου στο λιμάνι του Βόλου με το Ε/Π-Τ/Ρ «ΠΑΝΑΓΙΑ ΟΔΗΓΗΤΡΙΑ» Ν. Π. 12397,52χρονος, ο οποίος έχρηζε άμεσης νοσοκομειακής περίθαλψης. 

